Kichwa: Mwenyekiti wa City Khaldoon Al Mubarak adai baadhi ya wapinzani wao wanawaonea wivu\nKwa kuzingatia jina la hapo juu la makala ya kuwaziwa, fikiria makala.\n
Mwenyekiti wa Manchester City Khaldoon Al Mubarak (kushoto) na kocha wake manager Pep Guardiola

City imekuwa klabu ya kwanza kushinda makombe matatu ya ligi za ndan ya Uingereza baada ya kuifunga Watford 6-0 kwenye fainali ya kombe la FA.

Mafanikio hayo lakini yanakosolewa na baadhi ya wachambuzi wakisema kocha wa City Pep Guardiola ametumia kitita kikubwa cha fedha kwenye usajili.  

Hata hivyo, kwenye tathmini yake ya mwisho wa msimu, Mubarak ameviambia vyombo vya habari vya klabu hiyo kuwa hatakubali klabu yake "kutumika katika njama za kuhalalisha maamuzi ya kutowekeza vyema kwenye mpira." 

Mabingwa hao wa Ligi ya Primia hawana hata mchezaji mmoja kwenye orodha ya wachezaji ghali 10 wa ligi hiyo. Wapinzania wao wakuu wana wachezaji wawili Paul Pogba (aliyesainiwa kwa pauni milioni 89) na Romelo Lukaku (aliyesainiwa kwa dau la awali la pauni milioni 75), Liverpool ina mchezaji mmoja kwenye orodha hiyo, Virgil van Dijik, aliyesainiwa kwa pauni milioni 75. 

Mchezaji ghali zaidi kusainiwa na City ni Riyad Mahrez, waliyemng'oa Leicester City kwa pauni milioni 60 Julai in July 2018.

Wachezaji wengine ghali wa City ni Aymeric Laporte (pauni milioni 57), Kevin de Bruyne (pauni milioni 55) na Benjamin Mendy (pauni milioni 52).

"Mafanikio huambatana na kuonewa wivu, husda na kijicho, pamoja na mengine mengi. Hiyo ni sehemu ya mchezo," amesema Mubarak. 

"Najua mambo ni magumu kwa wapinzani wetu, tunalifahamu hilo fika. Lakini uhalisia ni kuwa, hatujasaini mchezaji ghali zaidi kwenye ligi [Pogba], hatujamnunua kipa ghali zaidi [Kepa Arrizabalaga], hatujanunua kiungo ghali zaid, na pia hatujamsaini mshambuliaji ghali zaidi [Lukaku].

"Watu hufanya maamuzi, inabidi waishi nayo. Hii ni klabu inayoendeshwa vizuri."

Riyad Mahrez ndiye mchezaji ghali zaidi kuwahi kusainiwa na City kwa kitita cha pauni milioni 60.

Kukosolewa kwa City kunakuja wakati huu ambapo inachunguzwa na chombo cha fedha cha Uefa kwa tuhuma za kufanya matumizi mabaya kwenye usajili. City inakanusha vikali tuhuma hizo.  

Mubarak amekasirishwa...